ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 273/97 ΤΗΣ ΕΠΙΤΡΟΠΗΣ της 14ης Φεβρουαρίου 1997 για τον καθορισμό της ενίσχυσης που προβλέπεται από τον κανονισμό (ΕΟΚ) αριθ. 804/68 του Συμβουλίου για την ιδιωτική αποθεματοποίηση του βουτύρου και της κρέμας γάλακτος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 6 παράγραφος 6,

Εκτιμώντας:

ότι ο κανονισμός (ΕΚ) αριθ. 454/95 της Επιτροπής, της 28ης Φεβρουαρίου 1995, για τις λεπτομέρειες εφαρμογής των παρεμβάσεων στην αγορά του βουτύρου και της κρέμας γάλακτος (3), όπως τροποποιήθηκε τελευταία από τον κανονισμό (ΕΚ) αριθ. 895/96 (4), προβλέπει στο άρθρο 12 παράγραφος 4 ότι η ενίσχυση που αναφέρεται στο άρθρο 6 παράγραφος 2 του κανονισμού (ΕΟΚ) αριθ. 804/68 για την ιδιωτική αποθεματοποίηση καθορίζεται ετησίως 7

ότι οι πράξεις εισόδου στην αποθεματοποίηση πρέπει να εκτελούνται μεταξύ 15 Μαρτίου και 15 Αυγούστου του ιδίου έτους και ότι, κατά συνέπεια, είναι αναγκαίο να καθορισθούν τα στοιχεία αυτής της ενισχύσεως πριν αρχίσουν οι πράξεις εισόδου στην αποθεματοποίηση για το 1997 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ενίσχυση που προβλέπεται στο άρθρο 6 παράγραφος 2 του κανονισμού (ΕΟΚ) αριθ. 804/68 καθορίζεται με τον ακόλουθο τρόπο ανά τόνο βουτύρου ή ισοδυνάμου βουτύρου για τις συμβάσεις που συνήφθησαν κατά το 1997:

α) 24 Ecu για τα πάγια έξοδα 7

β) 0,35 Ecu ανά ημέρα αποθεματοποίησης για τα έξοδα αποθήκευσης στις ψυκτικές εγκαταστάσεις 7

γ) ένα ποσό ανά ημέρα συμβατικής αποθεματοποίησης, το οποίο υπολογίζεται σε συνάρτηση με το 91 % της τιμής παρέμβασης του βουτύρου, εκφραζόμενο σε εθνικό νόμισμα, η οποία ισχύει την ημέρα της έναρξης της συμβατικής αποθεματοποίησης και σε συνάρτηση με ένα τόκο 5 % ετησίως.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 15 Μαρτίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Φεβρουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 206 της 16. 8. 1996, σ. 21.

(3) ΕΕ αριθ. L 46 της 1. 3. 1995, σ. 1.

(4) ΕΕ αριθ. L 121 της 21. 5. 1996, σ. 1.
ΚΑΝΟΝΙΣΜΟΣ (ΕΚ) αριθ. 300/97 ΤΗΣ ΕΠΙΤΡΟΠΗΣ της 19ης Φεβρουαρίου 1997 για τροποποίηση του κανονισμού (ΕΟΚ) αριθ. 3665/87 για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 13 παράγραφος 3 και το άρθρο 17 παράγραφος 14,

Εκτιμώντας:

ότι, στον τομέα του γάλακτος και των γαλακτοκομικών προϊόντων, τα λιωμένα τυριά μπορούν να παρασκευασθούν με το καθεστώς της τελειοποίησης για επανεξαγωγή 7 ότι, στην περίπτωση αυτή, τα γαλακτοκομικά συστατικά κοινοτικής προελεύσεως που χρησιμοποιούνται στην παρασκευή δεν δικαιούνται των επιστροφών κατά την εξαγωγή 7 ότι, λαμβάνοντας υπόψη την κατάσταση της αγοράς, πρέπει να εξισορροπηθεί περισσότερο η μεταχείριση των διαφόρων συστημάτων παρασκευής προβλέποντας την επέκταση του καθεστώτος των συνθέτων προϊόντων, που προβλέπονται στο άρθρο 8 παράγραφοι 2 και 3 του κανονισμού (ΕΟΚ) αριθ. 3665/87 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1384/95 (4), στα λιωμένα τυριά που παρασκευάζονται με το καθεστώς της τελειοποίησης για επανεξαγωγή 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 8 παράγραφος 3 τρίτη περίπτωση του κανονισμού (ΕΟΚ) αριθ. 3665/87 αντικαθίσταται από το ακόλουθο κείμενο:

«- τα προϊόντα που ανήκουν στον τομέα του γάλακτος και των γαλακτοκομικών προϊόντων και της ζάχαρης, που εξάγονται με τη μορφή προϊόντων που υπάγονται στους κωδικούς ΣΟ 0402 10 91 έως 99, 0402 29, 0402 99, 0403 10 31 έως 39, 0403 90 31 έως 39, 0403 90 61 έως 69, 0404 10 26 έως 38, 0404 10 72 έως 84 και 0404 90 81 έως 89, καθώς και αυτά που εξάγονται με τη μορφή προϊόντων που ανήκουν στον κωδικό ΣΟ 0406 30 που δεν βρίσκονται σε μία των καταστάσεων που προβλέπονται στο άρθρο 9 παράγραφος 2 της συνθήκης,».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Φεβρουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 206 της 16. 8. 1996, σ. 21.

(3) ΕΕ αριθ. L 351 της 14. 12. 1987, σ. 1.

(4) ΕΕ αριθ. L 134 της 20. 6. 1995, σ. 14.
ΚΑΝΟΝΙΣΜΟΣ (ΕΚ) αριθ. 206/97 ΤΗΣ ΕΠΙΤΡΟΠΗΣ της 3ης Φεβρουαρίου 1997 για τροποποίηση του κανονισμού (ΕΚ) αριθ. 3163/93 για τον καθορισμό του προβλεπόμενου ισολογισμού στο πλαίσιο του ειδικού καθεστώτος για τον εφοδιασμό των μικρών νησιών του Αιγαίου Πελάγους με γαλακτοκομικά προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2019/93 του Συμβουλίου, της 19ης Ιουλίου 1993, για την θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους (1), όπως τροποποιήθηκε τελευταία από τον κανονισμό (ΕΚ) αριθ. 2417/95 της Επιτροπής (2), και ιδίως το άρθρο 4,

Εκτιμώντας:

ότι, για την εφαρμογή των διατάξεων των άρθρων 2 και 3 του κανονισμού (ΕΟΚ) αριθ. 2019/93 στον τομέα των γαλακτοκομικών προϊόντων, ο κανονισμός (ΕΚ) αριθ. 3004/94 της Επιτροπής (3) έχει καθορίσει το ετήσιο ισοζύγιο εφοδιασμού σε γαλακτοκομικά προϊόντα για τα εν λόγω νησιά, για το 1995 7 ότι, λαμβάνοντας υπόψη τα στοιχεία που απεστάλησαν όσον αφορά τις ανάγκες των νησιών αυτών, πρέπει να καθοριστεί το προβλεπόμενο ισοζύγιο για το 1997 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 παράγραφος 1 του κανονισμού (ΕΚ) αριθ. 3163/93 της Επιτροπής (4), αντικαθίσταται από το ακόλουθο κείμενο:

«1. Για την εφαρμογή των άρθρων 2 και 3 του κανονισμού (ΕΟΚ) αριθ. 2019/93, οι ποσότητες γαλακτοκομικών προϊόντων του προβλεπομένου ισοζυγίου εφοδιασμού των μικρών νησιών του Αιγαίου Πελάγους, που απολαύουν κοινοτικής ενισχύσεως είναι οι ακόλουθες για το 1997:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Φεβρουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 184 της 27. 7. 1993, σ. 1.

(2) ΕΕ αριθ. L 248 της 14. 10. 1995, σ. 39.

(3) ΕΕ αριθ. L 317 της 10. 12. 1994, σ. 6.

(4) ΕΕ αριθ. L 283 της 18. 11. 1993, σ. 18.
ΚΑΝΟΝΙΣΜΟΣ (ΕΚ) αριθ. 114/97 ΤΗΣ ΕΠΙΤΡΟΠΗΣ της 22ας Ιανουαρίου 1997 για τη θέσπιση των προβλέψεων εφοδιασμού των Νήσων Αζορών και Μαδέρας σε προϊόντα του τομέα του χοιρείου κρέατος για την περίοδο 1996/97 και για τροποποίηση του κανονισμού (ΕΟΚ) αριθ. 1725/92

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1600/92 του Συμβουλίου, της 15ης Ιουνίου 1992, για ειδικά μέτρα υπέρ των Αζορών και της Μαδέρας όσον αφορά ορισμένα προϊόντα (1), όπως τροποποιήθηκε τελευταία από τον κανονισμό (ΕΚ) αριθ. 2348/96 (2), και ιδίως το άρθρο 10,

ότι ο κανονισμός (ΕΟΚ) αριθ. 1725/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1154/96 (4), έχει καθορίσει για την περίοδο από 1ης Ιουλίου 1996 έως 30 Ιουνίου 1997, αφενός, τις ποσότητες των εκτιμήσεων εφοδιασμού που επωφελούνται εξαίρεσης από το δασμό κατά την εισαγωγή από τρίτες χώρες ή ενίσχυσης για τις αποστολές προϊόντων που προέρχονται από τις υπόλοιπες χώρες της Κοινότητας και, αφετέρου, τις ποσότητες αναπαραγωγών ζώων καθαρής φυλής που προέρχονται από την Κοινότητα και που επωφελούνται ενίσχυσης προκειμένου να ενισχυθεί η ανάπτυξη του δυναμικού παραγωγής των Αζορών και της Μαδέρας 7

ότι, προκειμένου να συνεχισθούν να ικανοποιούνται οι ανάγκες σε χοίρειο κρέας, πρέπει στα προβλεπόμενα ισοζύγια να προσαρμοστούν οι ποσότητες που προβλέπονται για τα προϊόντα αυτά 7 ότι πρέπει, συνεπώς, να τροποποιηθεί το αντίστοιχο παράρτημα του κανονισμού (ΕΟΚ) αριθ. 1725/92 7 ότι, για να υπολογισθεί η ενίσχυση στα προϊόντα του χοιρείου κρέατος που προορίζονται για τις Αζόρες και τη Μαδέρα, πρέπει να ληφθεί υπόψη η σχέση που υπάρχει μεταξύ των ενισχύσεων που χορηγούνται στα σιτηρά και εκείνων που χορηγούνται στο χοίρειο κρέας 7 ότι, μετά τις αλλαγές που επήλθαν στις τρέχουσες τιμές και τις τιμές των προϊόντων των σιτηρών στο ευρωπαϊκό μέρος της Κοινότητας και στη διεθνή αγορά, πρέπει να καθοριστούν εκ νέου οι ενισχύσεις για τον εφοδιασμό των Αζορών και της Μαδέρας όπως αναγράφονται στο παράρτημα 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα παραρτήματα Ι και ΙΙ του κανονισμού (ΕΟΚ) αριθ. 1725/92 αντικαθίστανται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιανουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 173 της 27. 6. 1992, σ. 1.

(2) ΕΕ αριθ. L 320 της 11. 12. 1996, σ. 1.

(3) ΕΕ αριθ. L 179 της 1. 7. 1992, σ. 95.

(4) ΕΕ αριθ. L 153 της 27. 6. 1996, σ. 12.

ΠΑΡΑΡΤΗΜΑ

«ΠΑΡΑΡΤΗΜΑ Ι

Προβλέψεις για τον εφοδιασμό της Μαδέρας σε προϊόντα του τομέα του χοιρείου κρέατος για την περίοδο από 1ης Ιουλίου 1996 μέχρι 30 Ιουνίου 1997

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Ενίσχυση που χορηγείται στα προϊόντα που προέρχονται από την αγορά της Κοινότητας

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 16/97 ΤΗΣ ΕΠΙΤΡΟΠΗΣ της 7ης Ιανουαρίου 1997 για τη θέσπιση των κατά μονάδα αξιών για τον καθορισμό της δασμολογητέας αξίας ορισμένων αναλώσιμων εμπορευμάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, με τον οποίο καθιερώνεται ο κοινοτικός τελωνειακός κώδικας (1), όπως τροποποιήθηκε από τον κανονισμό (ΕΟΚ) αριθ. 2454/93 (2),

τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου με τον οποίο καθιερώνεται ο κοινοτικός τελωνειακός κώδικας, όπως τροποποιήθηκε τελευταία από τον κανονισμό (ΕΚ) αριθ. 2153/96 (3), και ιδίως το άρθρο 173 παράγραφος 1,

Εκτιμώντας:

ότι στα άρθρα 173 έως 177 του κανονισμού (ΕΟΚ) αριθ. 2454/93 προβλέπονται τα κριτήρια για τη θέσπιση, εκ μέρους της Επιτροπής, κατά μονάδα αξιών περιοδικής ισχύος για τα προϊόντα που καθορίζονται σύμφωνα με την κατάταξη που αναφέρεται στο παράρτημα 26 του εν λόγω κανονισμού 7

ότι η εφαρμογή των κανόνων και των κριτηρίων, που καθορίζονται στα ανωτέρω άρθρα επί των στοιχείων που ανακοινώθηκαν στην Επιτροπή, σύμφωνα με τις διατάξεις του άρθρου 173 παράγραφος 2 του κανονισμού (ΕΟΚ) αριθ. 2454/93, οδηγεί, για τα σχετικά προϊόντα, στον καθορισμό των κατά μονάδα αξιών σύμφωνα με τον τρόπο που αναφέρεται στο παράρτημα του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατά μονάδα αξίες που αναφέρονται στο άρθρο 173 παράγραφος 1 του κανονισμού (ΕΟΚ) αριθ. 2454/93 καθορίζονται σύμφωνα με τον πίνακα του παραρτήματος.

Άρθρο 2

Ο παρών κανονισμός αρχίζει να ισχύει στις 10 Ιανουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Ιανουαρίου 1997.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 302 της 19. 10. 1992, σ. 1.

(2) ΕΕ αριθ. L 253 της 11. 10. 1993, σ. 1.

(3) ΕΕ αριθ. L 289 της 12. 11. 1996, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
Διορθωτικό στον κανονισμό (ΕΚ) αριθ. 1403/97 της Επιτροπής, της 22ας Ιουλίου 1997, για την τροποποίηση του κανονισμού (ΕΚ) αριθ. 703/97 για τη θέσπιση, στη διάρκεια μιας δοκιμαστικής περιόδου από την 1η Ιουλίου 1997 έως τις 30 Ιουνίου 1998, συστήματος σωρευτικής είσπραξης σχετικού με τον προσδιορισμό ορισμένων δασμών κατά την εισαγωγή, στον τομέα του ρυζιού και την τροποποίηση του κανονισμού (ΕΚ) αριθ. 1503/96 (Επίσημη Εφημερίδα των Ευρωπαϊκών Κοινοτήτων L 194 της 23ης Ιουλίου 1997)

Σελίδα 4:

- στον τίτλο του παραρτήματος:

αντί: «κανονισμός (ΕΚ) αριθ. 703/97 άρθρο 10 παράγραφος 5»,

διάβαζε: «κανονισμός (ΕΚ) αριθ. 703/97 άρθρο 10 παράγραφος 3»,

- στον πρώτο πίνακα, στήλη ι):

αντί: «Διαφορά ζ) - η) σε Ecu/τόνο»,

διάβαζε: «Διαφορά η) - θ) σε Ecu/τόνο».
31997R2573R(01)

ΔΙΟΡΘΩΤΙΚΟ Α : - Κανονισμός (ΕΚ) αριθ. 2573/97 της Επιτροπής της 15ης Δεκεμβρίου 1997 για καθορισμό των τιμών αναγωγής των αλιευτικών προϊόντων για την περίοδο 1997 (Κείμενο που παρουσιάζει ενδιαφέρον για τον ΕΟΧ)



Επίσημη Εφημερίδα αριθ. L 070 της 10/03/1998 σ. 0032
31997R2591R(01)

Διορθωτικό στον κανονισμό (ΕΚΑΧ, ΕΚ, Ευρατόμ) αριθ. 2591/97 του Συμβουλίου, της 18ης Δεκεμβρίου 1997, για την προσαρμογή, από 1ης Ιουλίου 1997, των αποδοχών και των συντάξεων των υπαλλήλων και του λοιπού προσωπικού των Ευρωπαϊκών Κοινοτήτων, καθώς και των διορθωτικών συντελεστών που εφαρμόζονται σ' αυτές τις αποδοχές και συντάξεις (Επίσημη Εφημερίδα των Ευρωπαϊκών Κοινοτήτων L 351 της 23ης Δεκεμβρίου 1997)



Επίσημη Εφημερίδα αριθ. L 011 της 17/01/1998 σ. 0045 - 0045
Διορθωτικό στον κανονισμό (ΕΚ) αριθ. 1169/97 της Επιτροπής, της 26ης Ιουνίου 1997, περί των λεπτομερειών εφαρμογής του κανονισμού (ΕΚ) αριθ. 2202/96 του Συμβουλίου περί καθεστώτος ενισχύσεως των παραγωγών ορισμένων εσπεριδοειδών (Επίσημη Εφημερίδα των Ευρωπαϊκών Κοινοτήτων αριθ. L 169 της 27ης Ιουνίου 1997)

Σελίδα 25, παράρτημα, σημείο 2, στοιχείο β):

αντί: «Το ελάχιστο μέγεθος των κλημεντίνων και των σατσούμας που προορίζονται προς μεταποίηση σε χυμούς πρέπει να είναι 45 mm.»,

διάβαζε: «Το ελάχιστο μέγεθος των κλημεντίνων και των σατσούμας που προορίζονται προς μεταποίηση σε τεμάχια πρέπει να είναι 45 mm.»
31997R1064R(01)

Διορθωτικό στον κανονισμό (ΕΚ) αριθ. 1064/97 της Επιτροπής, της 12ης Ιουνίου 1997, για την τροποποίηση του κανονισμού (ΕΚ) αριθ. 1556/96 για τη θέσπιση καθεστώτος πιστοποιητικών εισαγωγής για ορισμένα οπωροκηπευτικά εισαγωγής τρίτων χωρών (Επίσημη Εφημερίδα των Ευρωπαϊκών Κοινοτήτων αριθ. L 156 της 13ης Ιουνίου 1997)



Επίσημη Εφημερίδα αριθ. L 179 της 08/07/1997 σ. 0012 - 0012
ΚΑΝΟΝΙΣΜΟΣ (ΕΚ) αριθ. 2019/96 ΤΗΣ ΕΠΙΤΡΟΠΗΣ της 22ας Οκτωβρίου 1996 για την επαναφορά της είσπραξης των τελωνειακών δασμών που εφαρμόζονται στα προϊόντα τα οποία υπάγονται στους κωδικούς ΣΟ 6105, 6109, 6110 και 6106, 6206 καταγωγής Λιθουανίας για τα οποία έχουν θεσπισθεί τα ανώτατα όρια που προβλέπει ο κανονισμός (ΕΚ) αριθ. 2178/95 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2178/95 του Συμβουλίου, της 8ης Αυγούστου 1995, σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων και οροφών για ορισμένα βιομηχανικά και αλιευτικά προϊόντα, καταγωγής Εσθονίας, Λετονίας και Λιθουανίας, καθώς και σχετικά με τις λεπτομέρειες προσαρμογής των εν λόγω ποσοστώσεων (1), όπως τροποποιήθηκε από τον κανονισμό (ΕΚ) αριθ. 921/96 (2), και ιδίως το άρθρο 3 παράγραφος 3,

Εκτιμώντας:

ότι, σύμφωνα με το άρθρο 1 του κανονισμού (ΕΚ) αριθ. 2178/95, στην Εσθονία, στη Λετονία και στη Λιθουανία παραχωρείται το ευεργέτημα του προτιμησιακού δασμολογικού καθεστώτος, με τη θέσπιση ειδικότερα, ανώτατων ορίων 7 ότι, βάσει του άρθρου 3 παράγραφος 3 του ίδιου κανονισμού, μόλις καλύπτονται τα ανώτατα όρια, η Επιτροπή μπορεί να επαναφέρει με κανονισμό μέχρι το τέλος του ημερολογιακού έτους την είσπραξη των δασμών που εφαρμόζονται πραγματικά έναντι των τρίτων χωρών 7

ότι οι εισαγωγές των προϊόντων που απαριθμούνται στο παράρτημα, καταγωγής Λιθουανίας οι οποίες απολαύουν δασμολογικών προτιμήσεων, κάλυψαν δια καταλογισμού το αντίστοιχο ανώτατο όριο 7 ότι η κατάσταση που υφίσταται στην αγορά της Κοινότητας επιβάλλει την επαναφορά της είσπραξης των τελωνειακών δασμών που εφαρμόζονται έναντι της εν λόγω Δημοκρατίας όσον αφορά τα συγκεκριμένα προϊόντα 7

ότι είναι σκόπιμη η επαναφορά της είσπραξης των τελωνειακών δασμών για τα εν λόγω προϊόντα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 26 Οκτωβρίου 1996, η είσπραξη των τελωνειακών δασμών, η οποία έχει ανασταλεί για το 1996 με τον κανονισμό (ΕΚ) αριθ. 2178/95, επαναφέρεται κατά την εισαγωγή στην Κοινότητα των προϊόντων που απαριθμούνται στο παράρτημα, καταγωγής Λιθουανίας.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Οκτωβρίου 1996.

Για την Επιτροπή

Mario MONTI

Μέλος της Επιτροπής

(1) ΕΕ αριθ. L 223 της 20. 9. 1995, σ. 1.

(2) ΕΕ αριθ. L 126 της 24. 5. 1996, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1596/96 ΤΟΥ ΣΥΜΒΟΥΛΙΟΥ της 30ής Ιουλίου 1996 για την τροποποίηση του κανονισμού (ΕΟΚ) αριθ. 2392/86 για την κατάρτιση του κοινοτικού αμπελουργικού μητρώου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, για την κοινή οργάνωση της αμπελοοινικής αγοράς (1), και ιδίως το άρθρο 80,

την πρόταση της Επιτροπής (2),

Εκτιμώντας:

ότι τα μέτρα που προβλέπονται από τον κανονισμό (ΕΟΚ) αριθ. 2392/86 (3) πρέπει να είναι επαρκώς ελαστικά για να είναι δυνατή η προσαρμογή τους στην εξέλιξη της κοινής οργανώσεως της αμπελοοινικής αγοράς 7 ότι οι τεχνικές δυσκολίες που αντιμετωπίζουν ορισμένα κράτη μέλη για την κατάρτιση αμπελουργικού μητρώου οδηγούν στην παράταση των προθεσμιών που προβλέπονται στο άρθρο 4 παράγραφος 4 του κανονισμού (ΕΟΚ) αριθ. 2392/86,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 4 παράγραφος 4 του κανονισμού (ΕΟΚ) αριθ. 2392/86:

α) Στο πρώτο εδάφιο, η ημερομηνία «31 Δεκεμβρίου 1996» αντικαθίσταται από την ημερομηνία «31 Δεκεμβρίου 1998» 7

β) Στο πέμπτο εδάφιο, η ημερομηνία «31 Δεκεμβρίου 1996» αντικαθίσταται από την ημερομηνία «31 Δεκεμβρίου 1997».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1996.

Για το Συμβούλιο

Ο Πρόεδρος

H. COVENEY

(1) ΕΕ αριθ. L 84 της 27. 3. 1987, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1592/96 (βλέπε σελίδα 31 της παρούσας Επίσημης Εφημερίδας).

(2) ΕΕ αριθ. C 125 της 27. 4. 1996, σ. 50.

(3) ΕΕ αριθ. L 208 της 31. 7. 1986, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1549/95 (ΕΕ αριθ. L 148 της 30. 6. 1995, σ. 37).
ΚΑΝΟΝΙΣΜΟΣ (ΕΚ) αριθ. 818/96 ΤΟΥ ΣΥΜΒΟΥΛΙΟΥ της 29ης Απριλίου 1996 για την τροποποίηση του κανονισμού (ΕΟΚ) αριθ. 1907/90 σχετικά με ορισμένες προδιαγραφές εμπορίας για τα αυγά

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών (1), και ιδίως το άρθρο 2 παράγραφος 2,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 1907/90 (2) καθορίζει ορισμένες προδιαγραφές εμπορίας για τα αυγά 7

ότι ο κανονισμός (ΕΟΚ) αριθ. 1907/90 εξαιρεί από το πεδίο εφαρμογής του τις απευθείας πωλήσεις από παραγωγούς σε λιανοπωλητές σε ορισμένες περιοχές της Φινλανδίας, λόγω των ειδικών όρων εμπορίας των αυγών στις περιοχές αυτές 7 ότι ο κατάλογος των περιοχών αυτών θα πρέπει να τροποποιηθεί, λαμβάνοντας υπόψη τη βελτίωση των συνθηκών εμπορίας λόγω του αυξημένου αριθμού των κέντρων συσκευασίας στις λιγότερο απομακρυσμένες περιοχές της Φινλανδίας 7 ότι, προκειμένου να διευκολυνθούν οι μελλοντικοί περιορισμοί του καταλόγου αυτού, ενδείκνυται να προβλεφθεί ότι θα εγκρίνονται σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2771/75,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1907/90 τροποποιείται ως εξής:

1. Στο άρθρο 2 παράγραφος 3, προστίθεται το ακόλουθο εδάφιο:

«Ο κατάλογος των περιοχών της Φινλανδίας που αναφέρεται στο παράρτημα ΙΙ μπορεί να περιορισθεί σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2771/75.»

2. Το παράρτημα ΙΙ αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 29 Απριλίου 1996.

Για το Συμβούλιο

Ο Πρόεδρος

W. LUCHETTI

(1) ΕΕ αριθ. L 282 της 1. 11. 1975, σ. 49. Κανονισμός όπως τροποποιήθηκε τελευταία από τον κανονισμό (ΕΚ) αριθ. 2916/95 (ΕΕ αριθ. L 305 της 19. 12. 1995, σ. 49).

(2) ΕΕ αριθ. L 173 της 6. 7. 1990, σ. 5. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3117/94 (ΕΕ αριθ. L 330 της 21. 12. 1994, σ. 4).

ΠΑΡΑΡΤΗΜΑ

«ΠΑΡΑΡΤΗΜΑ ΙΙ

Περιοχές της Φινλανδίας που αναφέρονται στο άρθρο 2 παράγραφος 3

Οι ακόλουθες επαρχίες:

- Lappi,

- Oulu,

- Pohjois-Karjala,

- Kuopio.

Νήσοι Εland.»